cyanic-selkie/wikianc huggingface dataset:
הפארק הלאומי ביג בנד
גאולוגיה
הפעילות הטקטונית הקדומה ביותר שזוהתה בפארק מיוחסת לאורוגנזה של התרוממות מרתון (Marathon Uplift) מהפלאוזואיקון, אם כי קרוב לוודאי שגם לפעילות טקטונית מהפרוטרוזואיקון (מעל ל-500 למ"ש) הייתה השפעה. האורוגנזה המרתונית (חלק מהחגורה האורוגנית וושיטה-מרתון-סונורה - Ouachita-Marathon-Sonora orogenic belt) היא חלק מהעתקי דחיקה של סלעים מהלוח הדרום-אמריקאי מעל הלוח הצפון-אמריקאי. ניתן לראות זאת בצורה מיטבית באזור מעבר ההרים פרסימון גאפ (Persimmon Gap – "פער האפרסמון") שבפארק. הסחיפה שהתרחשה ברמות שנוצרו באירוע בונה הרים זה, מסבירה את היעדרם של סלעים מתורי הטריאס והיורה בפארק. לכן קיימת אי התאמה גאולוגית בין שכבת הסלע של תצורת אבן הגיר גלן רוז (Glen Rose Limestone) מהקרטיקון התחתון לבין הסלעים מתצורת טסנוס (Tesnus Formation) מקרבון פנסילבני-קרבון מיסיסיפי שמתחתיה.
בין טריאס עליון ועד קרטיקון עליון (בין 200 למ"ש ל-85 למ"ש) הושפע אזור הפארק בצורה קלה מהבקע בין אמריקה הצפונית לדרומית והתפשטות קרקעית הים עקב כך, תהליך שגרם להיווצרות מפרץ מקסיקו. בתקופה זו היה הפארק מתחת לים רדוד והושקעו בו בתקופות הקרטיקון העליון והתחתון יחידות סלעים של אבן גיר ופצלים שכללו את התצורות (מלמטה כלפי מעלה) אבן גיר גלן רוז (Glen Rose Limestone), אבן גיר דל כרמן (Del Carmen Limestone), סו פיקס (Sue Peaks Formation), אבן גיר סנטה אלנה (Santa Elena Limestone), חרסית דל ריו (Del Rio Clay), אבן גיר בודה (Buda Limestone), ובוקייאס (Boquillas Formation). שכבות אלו נשמרו בכמה אזורים בפארק דוגמת הרי סיירה דל כרמן-סנטיאגו (Sierra del Carmen–Santiago Mountains) והר מריסקל (Mariscal Mountain). דרומית לשטח הפארק התפתח שקע אוקייני הקרוי "שקע צ'יוואווה" (Chihuahua trough) שהתמלא בשכבת משקעים עבה. מתקופה זו התגלו בפארק מאובנים של דינוזאורים (דוגמת מין של אלמוזאורוס),, של התנינאי הענק דיינוסוכוס, ושל יערות, וכן מאובנים אחרים.
עם סיום תהליכי הביקוע בשלהי הקרטיקון ובתחילת השלישון, היה אזור הביג בנד תחת השפעה של האורוגנזה הלרמידית. תקופה זו של דחיסה (שכיוונה כיום מזרח מערב) יצרה את הרמה שכיוונה צפון מזרח של מסה דה אנגילה (Mesa de Anguila), מונוקלינה מורמת בשוליים הדרום-מערביים של הפארק, ואת הרי סיירה דל כרמן-סנטיאגו (Sierra del Carmen–Santiago Mountains), מונוקלינה מורמת שעברה העתק דחיקה, המהווה את הגבול המזרחי של הפארק, ואת אגן טורנייו (Tornillo Basin). במהלך טריאס תיכון נוצרו מרבית הסלעים הגעשיים בפארק, כולל חבורת צ'יסוס (Chisos group), המתחם הגעשי קלדרת קניון פיין (Pine Canyon caldera complex), ותצורת בורו מסה (Burro Mesa Formation).
הפעילות הטקטונית האחרונה שהתרחשה בשטח הפארק הייתה של העתקים מסוג "אגן ורכס" (Basin and Range) משלהי השלישון עד הרביעון. תקופה זו של התמתחות מזרח-מערב יצרה את העמקים המדבריים (bolson – מונח באנגלית אמריקנית, במקור מספרדית) של אסטופה (Estufa) ודאהלו (Dehalo) בהרי צ'יסוס, ואת ההעתקים של טרלינגואה (Terlingua), סיירה דל כרמן, צ'וק דראו (Chalk Draw) ובורו מסה. הריו גראנדה החל לזרום באזור ביג בנד לפני בערך 2 למ"ש, ומאז עיצבו את הנוף תהליכי סחיפה והתחתרות לעומק.
שרידים ארכאולוגיים
בפארק יש שרידים ארכאולוגיים החל מתקופת האינדיאנים הקדומים, המכונים פלאו-אינדיאנים, מלפני 10,500 שנים, דרך שרידים מתרבויות של עמי האינדיאנים כדוגמת הצ'יסוס, הקומאנצ'י והמסקלרו, וכלה בשרידים של מבנים של מתיישבים ספרדים, מקסיקנים, אנגלים ואירים שעסקו בחקלאות, בגידול בקר ובכריית מחצבים באזור.
בכל התקופה הפרהיסטורית מצאו בני אדם מחסות או התגוררו במקומות פתוחים ברחבי השטח שכיום שוכן בו הפארק. העדויות הארכאולוגיות חשפו תרבות מדברית מהתקופה הארכאית באמריקה הצפונית, שתושביה פיתחו אורח חיים נוודי של ציידים-לקטים שכמעט שלא השתנה במשך כמה אלפי שנים.
השרידים ההיסטוריים בשטח הפארק מרוכזים באתרים שונים שבהם ניסו מתיישבים לחיות מחקלאות או מכריית מחצבים. חקלאות שהתבססה על השקיה התרכזה באזורים שלגדות הנהר ויובליו. רשתות דרכים, מתקני השקיה, מבני מגורים ומבני עזר פשוטים ושטחי חקלאות, חלקם על טרסות, המצויים לאורך גדות הנהר, מאפיינים שרידים אלו.
היסטוריה אנושית
בתקופה שלפני הגעת האדם הלבן (לפני שנת 1535) שכנו כמה קבוצות של שבטים אינדיאנים באזור הביג בנד. בני הצ'יסוס היו קבוצה בעלת ארגון רופף של ציידים-לקטים נוודים שככל הנראה עסקו חלקית בחקלאות על בסיס עונתי. מקורם של האינדיאנים בני הצ'יסוס אינו ידוע. על פי שפתם הם קרובים לאינדיאנים בני הקונצ'וס מצפון צ'יוואווה ומצפון מערב קואווילה. הם דיברו בשפה השייכת למשפחת השפות יוטו-אצטקיות, משפחה של שפות שהדוברים אותן שכנו ממרכז מקסיקו ועד האגן הגדול בארצות הברית.
בני החומאנו (ספרדית: Jumanos) היו שבט של נוודים שנדדו וסחרו בכל רחבי טקסס ודרום מזרח ניו מקסיקו. על פי עדויות היסטוריות הם היו אויביהם של הצ'יסוס. בערך בתחילת המאה ה-18 פלשו המסקלרו, שבט של בני האפאצ'י, לאזור הביג בנד ודחקו משם את הצ'יסוס. קבוצה נוספת של אינדיאנים שפעלה באזור הביג בנד היו הקומאנצ'י שעברו דרך אזור הפארק לאורך נתיב הקומאנצ'י הגדול (Great Comanche Trail) בדרכם לפשיטות התקופתיות לתוך מקסיקו ובחזרה מהן. פשיטות אלו נמשכו עד אמצע המאה ה-19. האחרון מבין המצביאים הגדולים של האינדיאנים שפעלו באזור היה אפאצ'י ממוצא ספרדי המכונה אלסטה (Alzate), שהיה פעיל עד סוף שנות ה-60 של המאה ה-19.
הנוכחות האירופאית באזור החלה סביב שנת 1535, עם הגעת משלחות המחקר הספרדיות הראשונות לאזור זה של אמריקה הצפונית. המשלחת של קבסה דה ואקה (Álvar Núñez Cabeza de Vaca; 1558-1490) עברה בסמוך לביג בנד, ואחריה הגיעו משלחות נוספות. חלק ממשלחות אלו חיפשו זהב וכסף, או אדמות לחקלאות או למרעה. אחרות, כמו אלו שבראשן עמדו מיסיונרים פרנציסקנים נועדו לייסד מרכזים שמהם אפשר יהיה לנצר את הילידים. בניסיון להגן על הגבול הצפוני של מלכות המשנה של ספרד החדשה, שהפכה ברבות השנים למקסיקו, הוקמו שורה של מבצרים, בספרדית פרסידיוס (presidios), לאורך הריו גראנדה בשלהי המאה ה-18. פרסידיו דה סן ויסנטה (Presidio de San Vicente) הוקם בסמוך לעיירה סן ויסנטה בקואווילה של ימינו, פרסידיו דה סן קרלוס (Presidio de San Carlos) נבנה בסמוך לעיירה מנואל בנווידס (Manuel Benavides) בצ'יוואווה של ימינו. חלק מהפרסידיוס ננטשו סמוך להקמתם, בשלל קשיים כספיים ומשום שלא הצליחו לעצור בצורה אפקטיבית את הפשיטות של האינדיאנים לתוך מקסיקו. החיילים והמתיישבים של פרסידיוס אלו עברו לפרסידיוס חדשים שמהם היה קל יותר להגן על האינטרסים של האימפריה הספרדית, לדוגמה סנטה מריה דל סקרמנטו (Santa Rosa Maria del Sacramento), כיום מוסקיז (Muzquiz) בקואווילה.
כמעט שלא נעשו מחקרים על השלטון הספרדי באזור הביג בנד לאחר נטישת הפרסידיוס. ב-1805 היה קיים יישוב בשם אלטרס (Altares), כ-50 קילומטרים דרומית לריו גראנדה. האזור הפך חלק ממקסיקו כאשר זו קיבלה עצמאות מספרד ב-1821. משפחות של מקסיקנים התגוררו באזור כאשר מתיישבים דוברי אנגלית החלו להגיע לאחר פרישת טקסס ממקסיקו ב-1836.
עם סיום מלחמת ארצות הברית–מקסיקו ב-1848 שלח צבא ארצות הברית סוקרים שמיפו את האזור הלא ממופה של הביג בנד. מבצרים ומוצבים הוקמו לרוחב השטח ממערב לנהר פקוס (הכולל את הביג בנד) על מנת להגן על מתיישבים חדשים מהתקפות האינדיאנים. חלק משמעותי מכוחות הצבא בשלהי המאה ה-19 היו חיילים אפרו-אמריקאים שכונו לוחמי הבופאלו ("buffalo soldiers"), כינוי שככל הנראה ניתן להם על ידי האינדיאנים. סגן הנרי אוסיאן פיפר (Henry Ossian Flipper), האמריקני הראשון ממוצא אפריקאי שסיים לימודים באקדמיה הצבאית הלאומית של ארצות הברית בווסט פוינט שירת בשפטר (Shafter), טקסס בסמוך לסוף המאה ה-19 (שפטר שוכנת מערבית לביג בנד לאורך הכביש המוביל מהעיירה פרסידיו (Presidio) לעיירה מרפה (Marfa)). מגדלי צאן החלו להתיישב בביג בנד סביב 1880, ובתחילת המאה ה-20 היה שייך מרבית השטח לחוות שגידלו כבשים, עזים ובקר. ההשפעה על הסביבה המדברית הרגישה הייתה חמורה והאזור סבל מרעיית יתר.
בשלהי המאה ה-19 ותחילת המאה ה-20 נתגלו מרבצי מינרלים יקרי ערך. הגילוי הביא לאזור מתיישבים חדשים שבאו לעבוד במכרות או שתמכו בעבודה במכרות בחקלאות או בחטיבת עצים עבור כורי היתוך. קהילות צמחו סביב המכרות. היישובים בוקייאס (Boquillas) וטרלינגואה (Terlingua) קמו כתוצאת מהפעלות מכרות. בתקופה זו התיישבו חקלאים במישור ההצפה של הריו גראנדה. כך התפתחו יישובים דוגמת טרלינגואה אבאחו (Terlingua Abajo), סן ויסנטה (San Vicente), לה קויטה (La Coyota) וקסטולון (Castolon). יישובים אלו היו לא יותר ממקבצים של משפחות שחיו ועסקו בחקלאות באותו אזור, והצלחתם הייתה תלויה אם הקרקע הייתה מסוגלת לתמוך בהם.
תושבים רבים אהבו את אזור הביג בנד וראו בו מקום ייחודי של ניגודים ויופי. בשנות ה-30 של המאה ה-20 הגיעו רבים למסקנה שהאזור ראוי לשימור לדורות הבאים. ב-1933 חוקקה הרשות המחוקקת של טקסס את החוק שהקים את "הפארק המדינתי הקניונים של טקסס" (Texas Canyons State Park). מאוחר יותר באותה שנה שונה שם הפארק ל"פארק המדינתי ביג בנד" (Big Bend State Park). ב-1935 חוקק הקונגרס של ארצות הברית חוק שאפשר רכישה של אדמות עבור פארק לאומי. מדינת טקסס העבירה את האדמה שרכשה לממשל הפדרלי של ארצות הברית, וב-12 ביוני 1944 הוכרז הפארק הלאומי ביג בנד. הפארק נפתח למבקרים ב-1 ביולי 1944.
טבע
למרות תנאי המדבר הקשים גדלים בביג בנד מעל ל-1,200 מינים של צמחים (כולל 60 מיני קקטוס), מעל ל-600 מינים של בעלי חוליות וכ-3,600 מינים של חרקים. המגוון הגדול של הצמחים ובעלי החיים נובע מהאקולוגיה המגוונת ומהבדלי הגובה בין אזור המדבר הצחיח והלוהט לבין ההרים הקרירים יחסית, ולבין עמק הנהר הפורה.
צמחייה
מגוון הקקטוסים והצמחים האחרים מוסיפים צבע לאזור הביג בנד. 65 מיני הקקטוס בפארק כוללים מיני צבר מסוג Opuntia דוגמת צבר מצוי, מין המכונה באנגלית Claretcup (Echinocereus triglochidiatus) ואת פיטאיה (Echinocereus enneacanthus). באביב פורחים פרחי בר, ופרחי יוקה מפגינים צבעים מבהיקים. צמחי תורמוס (סוג Lupinus) נפוצים בפארק, ולעיתים ניתן לצפות מהכביש בפרחי תורמוס בלבן ובוורוד. צמחים בעלי פרחים נוספים המצויים בשטח הפארק כוללים את Desert marigold (Baileya multiradiata – ציפורן חתול מדברי) ממשפחת המורכבים, את Desert willow (Chilopsis linearis – ערבה מדברית) ממשפחת הביגנוניים, Ocotillo (Fouquieria splendens) ממשפחת Fouquieriaceae, את Rock nettle (Eucnide urens – סרפד הסלעים) ממשפחת Loasaceae ואת המין אגבה המכונה Lechuguilla (Agave lechuguilla).
בעלי חיים
במרבית בעלי החיים לא ניתן לצפות ביום, בייחוד במדבר. הפארק מתעורר לחיים בלילה, כאשר מרבית בעלי החיים תרים אחר מזון.
חסרי חוליות
בפארק שוכנים מעל ל-160 מינים של פרפרים. בין הנפוצים בהם: המין הקרוי באנגלית Gulf Fritillary (Agraulis vanillae) שממשפחת הנימפתיים, מין של זנב סנונית הקרוי באנגלית Pipevine swallowtail (Battus philenor) ממשפחת הצבעוניים, נימפית הסרפד, והמין המכונה Southern dogface (Zerene cesonia) מהמשפחה Pieridae. דנאית מלכותית עוברת בנדידתה דרך הפארק דרומה למקסיקו בסתיו, ובחזרתה צפונה באביב. בתחומי הפארק נתגלו 7 מינים של פרפרים ייחודים בארצות הברית דוגמת Chisos Banded Skipper, (Autochton cincta). בנוסף יש בפארק מינים רבים של עשים. בהם בולט עש היוקה (עשים מהמשפחה Prodoxidae) המקיים סימביוזה עם צמח היוקה.
חרקים בולטים אחרים הם: שפיריות, מיני החיפושיות המכונים whirligig beetle ממשפחת הסביבתיים (Gyrinidae) הצדים את טרפם במים, ופשפשי מים ממשפחת החותרניים, דבורים (הן דבורת הדבש והן בומבוס), מושית השבע המתלהקת באלפים על פסגת אמורי, צרעות עכבישים מהסוג Pepsis, המשתקת באמצעות עקיצת ארס עכבישים ממשפחת הפרווניתיים המכונה טרנטולה, על מנת שישמשו מזון לזחליה, וחגבים. יש בשטח הפארק כ-115 מיני חגבים וחרגולים. בולטים בהם החגב הגדול (עד כ-8 סנטימטרים) והארסי למחצה המכונה Lubber grasshopper (Romalea guttata), והחגב הקטן השחור בעל הכנפיים האדומות המכונה Red-winged grasshopper (Arphia pseudonietana).
דגים
כפארק שמרביתו מדבר יש מקומות מעטים בהם חיים דגים. הנהר ריו גראנדה, ושני יובליו הטורנייו (Tornillo) והטרלינגואה (Terlingua) הם המקומות היחידים בהם יש דגים. הדגים הנפוצים ביותר בפארק הם שפמנונים שהם דגים גדולים למדי, אבל מרבית 40 מיני הדגים בפארק הם בגודל של דגי רקק. אחד מהמפורסמים בהם הוא מין של גמבוזיה, "הגמבוזיה של הביג בנד" (Gambusia Gaigei), מין בסכנת הכחדה שכל תחום תפוצתו העולמית היא בריכה קטנה המוזנת על ידי מעיין בסמוך לכפר ריו גראנדה. זהו התחום הגאוגרפי הקטן ביותר בעולם למין ידוע של בעל חוליות. בעבר היו בריו גראנדה מיני דגים נוספים, דוגמת מין הצלופח Anguilla rostrata ומין החדקן Acipenser oxyrhynchus, אבל סכרים שנבנו במעלה ובמורד הזרם מנעו מהדגים את ההגעה לים על מנת להתרבות, ודגים אלו נכחדו מהנהר.
דו-חיים
דו-חיים חיים במים, ולכן מקובל להניח שמדבריות הן סביבה ענייה בדו-חיים. למרות זאת יש בפארק שנים עשר מינים של דו-חיים. לאורך גדות הריו גראנדה ניתן לפגוש ולשמוע בלילות הקיץ החמים את מין הצפרדע המכונה באנגלית Leopard Frog, ואת מין הקרפדה המכונה באנגלית Red-spotted toad (Bufo punctatus). המין המעניין ביותר השוכן בפארק הביג בנד הוא מין הקרפדה המכונה באנגלית American spadefoot toad (Scaphiopus). קרפדה זו חיה מרבית השנה כשהיא קבורה עמוק מתחת לקרקע המדברית החמה כשהיא עטופה במעטה ג'לטיני רירי שמונע התאדות. כשהקרפדה שומעת סופת גשם קיצית מעליה היא חופרת את דרכה החוצה; מוצאת את דרכה לשלולית הקרובה; שרה על מנת למצוא בן זוג; מזדווגת ומטילה ביצים. הראשונים מתפתחים תוך שבועיים למבוגרים, לפני שהשלולית מתאדה בחום הקיץ, ואז מתחפרים באדמה בעזרת גידול מיוחד על רגליהם שנתן לסוג את השם באנגלית שפירושו "רגל את".
זוחלים
הסביבה המדברית של הפארק אידיאלית לזוחלים ונמצאו בו 31 מינים של נחשים, 22 מינים של לטאות ושבעה מינים של צבים. הנחש הנפוץ ביותר בפארק זעמן השוט והנחש הגדול ביותר נחש גופר. כשהוא מאוים מחקה נחש זה התנהגות של עכסן כשהוא מכשכש בזנבו. נחשים נוספים כוללים את הסוג המכונה באנגלית Patchnose snakes (Salvadora) ונחש בירית. הלטאות הנפוצות הן מהמין הקרוי באנגלית Whiptail lizard ממשפחת טגואיים (Teiidae), ומהסוגים הקרויים באנגלית Earless lizard (Cophosaurus ו-Holbrookia) ו-Spiny lizard (Sceloporus) ממשפחת לטאות מקרינות (Phrynosomatidae). המינים הגדולים ביותר השוכנים בפארק הם לטאות מהסוגים הקרויים באנגלית Collared lizard (Crotaphytus) ו-Leopard lizard (Gambelia) מהמשפחה לטאות קולר, שאורכם עולה על 30 סנטימטר. לטאה נדירה יחסית בפארק היא לטאה מקורננת טקסנית, אם כי הלטאה הגדולה ביותר ממין זה שתועדה מעולם נתגלתה בשטח הפארק הלאומי ביג בנד. התזונה של לטאה זו מבוססת בעיקר על מינים של נמלת קציר אמריקנית (Pogonomyrmex) וזו חיה על זרעים של עשב. בעבר, כשהאזור היה מכוסה ערבות דשא, הייתה תפוצת לטאה זו נרחבת יותר והיא הצטמצמה כיום לאזורים בודדים.
יש מעט מקומות לחים שבהם ניתן למצוא צבים בשטח הפארק, אם כי בעונה הגשומה ניתן לפגוש במדבר בצבים הנודדים בין אתרים לחים. באזור הנהר ריו גראנדה המין הנפוץ ביותר קרוי באנגלית Big Bend slider (Trachemys gaigeae) ממשפחת צבים ביצתיים (Emydidae). הוא נתגלה לראשונה בשטח הפארק ב-1928, ומכאן שמו באנגלית. מינים נוספים הם צב רך קוצני ממשפחת צבים רכים וה-Yellow mud turtle (Kinosternon flavescens) ממשפחת צבים מבאישים (Kinosternidae).
עופות
מגוון אזורי הצמחייה בפארק הנובע ממגוון הסביבות: הרים, מדבר ונהר, מאפשר בתי גידול ל-450 מיני עופות קבועים וחולפים שתועדו בפארק. הפארק נודע בשל המינים המיוחדים השוהים בפארק בעונות שונות של השנה, והשוכנים רק בתחומי הרי צ'יסוס או רק לאורך הגבול עם מקסיקו בין טקסס לאריזונה. בנובמבר 1991 נצפתה בתחומי הפארק לראשונה בארצות הברית ציפור השיר המכונה Northern Tufted Flycatcher (Mitrephanes phaeocercus), מין מאמריקה המרכזית.
בין אפריל לספטמבר מקנן ביערות של הרי צ'יסוס מין נדיר בארצות הברית של סבכי העולם החדש הקרוי באנגלית Colima warbler (Oreothlypis crissalis) ותופעה זו מביאה צפרים מרחבי ארצות הברית לפארק. מין נדיר נוסף השוכן באזור זה קרוי באנגלית Mexican jay (Aphelocoma wollweberi) ושייך למשפחת העורביים. עופות מקננים נוספים בהרים הם מין של יונה אמריקאית הקרוי באנגלית Band-tailed pigeon (Patagioenas fasciata), מין של סיס לבן גרון הקרוי באנגלית White-throated swift (Aeronautes saxatalis) ומין של נקר הקרוי באנגלית Acorn woodpecker (Melanerpes formicivorus). דורסי יום נפוצים הם: קתרטס תרנגולי, עיט זהוב ועקב מפוספס זנב (Buteo albonotatus). דורסי לילה נפוצים הם: ינשוף צווחן מערבי (Megascops kennicottii), מין ינשוף הקרוי באנגלית Flammulated owl (Psiloscops flammeolus) ומין של תחמס הקרוי באנגלית Mexican Whip-poor-will (Antrostomus arizonae).
מתחת ליערות ההרריים מצויים ערבות דשא וסבך שיחים מדברי. באזורים אלו מקננים: מין ממשפחת החקייניים הקרוי באנגלית Crissal thrasher (Toxostoma crissale), מין ממשפחת הגיבתוניים הקרוי באנגלית Black-chinned sparrow (Spizella atrogularis) ומינים נדירים בארצות הברית דוגמת ציפורי השיר Vireo atricapilla (באנגלית Black-capped vireo), Vireo vicinior (באנגלית Gray vireo) ו-Passerina versicolor (באנגלית Varied bunting).
סבכי השיחים של מדבר צ'יוואווה מתפשטים עד למקומות הנמוכים ביותר בפארק. בנהר, או באחד מהמעיינות המפוזרים ברחבי המדבר, ניתן למצוא בית גידול נוסף וקבוצה שונה של עופות מקננים. חורשות מעטות של עצי צפצפה, אשל וערבה גדלים במקומות שהנהר אינו עובר בקניונים ומשמשים אתרי קינון לעופות ייחודים דוגמת ברווז מקסיקני (Anas diazi) וקוליברי לוציפר (Calothorax lucifer), ולעופות רבים נוספים דוגמת יונה לבנת-כנף, מין קוקייה קוקייה צהובת-מקור (Coccyzus americanus), ינשוף שדוני, מין נקר הקרוי באנגלית Ladder-backed woodpecker (Picoides scalaris) ומין פזאי הקרוי באנגלית Orchard oriole (Icterus spurius).
יונקים
הפארק הוא ביתם של 75 מינים של יונקים. מתוכם כ-20 מינים של עטלפים, בהם המין זיזף חוטמני גדול (Leptonycteris nivalis) שאיננו מצוי בשום מקום אחר בארצות הברית. טורפים מיוצגים על ידי דוב שחור אמריקני, המצוי בעיקר בהרים, זאב ערבות, שועל מצוי ופומת ההרים. מדי שנה מדווחים כ-150 מקרים של היתקלויות עם פומה, למרות העובדה שברחבי הפארק שוכנים לא יותר מכעשרים פרטים של פומות. אוכלי-צמחים גדולים כוללים את אייל פרדי שחור-זנב, אייל פרדי לבן-זנב ופקארי מגוון. יונקים קטנים כוללים ארנבת שחורת-זנב ועכבר קנגורו (Dipodomys).
מדינת טקסס דחתה תוכניות לקלוט מחדש את הזאב המקסיקני (Canis lupus baileyi) בשטח הפארק הלאומי ביג בנד בשלהי שנות ה-80 של המאה ה-20. דחיית התוכנית לקליטת הזאבים בשטח הפארק נבעה בין השאר מהטענה שאין בשטח הפארק מספיק טרף פוטנציאלי דוגמת איילים ופקארי, על מנת לאפשר אוכלוסייה בת קיימא של זאבים.
ניהול
הפארק הלאומי ביג בנד מנוהל על ידי שירות הפארקים הלאומיים של ארצות הברית, יחידה במחלקת הפנים של ארצות הברית. תקציב היחידה השנתי היה 2.924 מיליארד דולר בשנת 2009 והיא אחראית על ניהול אזורים מוגנים בשטח כולל של מעל ל-340,000 קמ"ר.
תפקידו של שירות הפארקים הלאומיים הוא לשמר ולהגן על משאבי טבע ותרבות. בית הנבחרים של ארצות הברית העניק לשירות את התואר "סוכנות פדרלית" עם אשרור "חוק שירות הפארקים הלאומיים" (National Park Service Organic Act) ב-25 באוגוסט 1916. על פי החוק מטרת השירות היא לקדם ולהסדיר את השימוש בפארקים הלאומיים במטרה להגן על הנוף הטבעי, על בעלי החיים ועל האתרים ההיסטוריים ולהשאירם שלמים למען הדורות הבאים. בתחומי הפארקים אסורים הציד, כריית המחצבים וכריתת העצים, כמו גם ליקוט של משאבים טבעיים ותרבותיים. כמו כן אסור לחפש נפט וגז או לנצל משאבים אלו.
תיירות
הפארק הלאומי ביג בנד הוא אחד הפארקים הלאומיים הגדולים ביותר, המרוחקים ביותר, והכי פחות מתויירים ב-48 המדינות היבשתיות הרצופות של ארצות הברית. ב-2008 ביקרו בפארק 364,876 מבקרים, שיא המבקרים השנתי עד אז היה 400,945 ב-2005.
האטרקציות העיקריות הן מסלולי ההליכה הרגליים ומסלולי הטרקים. בולטים בהם "שביל הארובות" (Chimneys Trail), העובר דרך תצורות סלעים מעניינות במדבר, "שביל מארפו וגה" (Marufo Vega trail), מסלול מעגלי העובר דרך קניונים נופיים בדרך הלוך וחזור מהריו גראנדה, ו"שביל הלולאה של ההרים החיצוניים" (Outer Mountain Loop trail). שביל אחרון זה מתחיל באגן צ'יסוס (Chisos Basin) מטפס גבוה להרי צ'יסוס, יורד למדבר לאורך שביל דודסון (Dodson Trail), ואז חוזר לאגן צ'יסוס, תוך השלמת מסלול מעגלי באורך של כ-50 קילומטרים. אתרים בולטים נוספים בתחומי הפארק כוללים את קניון סנטה אלנה, גבעות גרייפווין (Grapevine Hills – גבעות הגפן) ו"אוזני הפרד" (Mule Ears), שני מגדלי אבן מרשימים בלב המדבר. הסיורים בפארק נעשים בעזרת מדריכי טרקים מקצועיים.
ב-2012 הכריזה האגודה הבינלאומית של שמים אפלים (International Dark-Sky Association) על הפארק כ"פארק בינלאומי של שמים אפלים" ("International Dark Sky Park"), אחד מתוך עשרה מקומות בלבד על פני כדור הארץ המאושרים לצפייה בכוכבים בשמים אפלים. בנוסף, הכירה האגודה בפארק כאתר שבו נמדדו השמים האפלים ביותר בכל 48 המדינות הרצופות יבשתית של ארצות הברית. בלילות רבים יכולים המבקרים בפארק להביט בשמי הלילה על מנת לצפות באלפי כוכבים, כוכבי לכת בהירים והתוואי הברור של רצועת שביל החלב. בלילות חסרי ירח ניתן לראות בפארק אסטרונומים, מקצוענים וחובבים, צופים בכוכבים באמצעות טלסקופים ניידים.
צפרות היא פעילות פופולרית נוספת. כאמור תועדו בפארק יותר מ-450 מיני עופות. מינים רבים חולפים בפארק במהלך נדידתם.
הפארק מנהל 190 קילומטרים של הריו גראנדה לשם פעילות נופש. בנוסף אחראי שירות הפארקים הלאומיים של ארצות הברית על שמירת הטבע בקטע נוסף של הנהר שהוכרז כנהר פראי ונופי לאומי הקרוי Rio Grande Wild and Scenic River במורד הזרם, ובסך הכול 394 קילומטרים לאורך הנהר. יש מפעילי סירות מקצועיים המספקים שירותי סיור בנהר. ניתן לשכור סירות לשימוש אישי אבל נדרש רישיון לשם כך. ביוני 2009 החלה המחלקה לביטחון המולדת של ארצות הברית, בראשי תיבות DHS, להתייחס לכל השיוטים בנהר כמסעות שיצאו וחזרו לארצות הברית, ודרשה ממשתתפים בסיור כזה לשאת מסמכי זיהוי כדוגמת דרכונים.
מבקרים חצו לעיתים קרובות את הריו גראנדה על מנת לבקר בכפר המקסיקני בוקייאס דל כרמן (Boquillas del Carmen), ב-2002, בעקבות פיגועי 11 בספטמבר, סגרה ה-DHS את מעבר הגבול. המעבר נפתח שוב באפריל 2013, אם כי תחת הגבלות המוטלות על Class B Port of Entry.
Gottes Zeit ist die allerbeste Zeit, רי"ב 106
זמנו של אלוהים הוא הזמן הטוב ביותר (בגרמנית: Gottes Zeit ist die allerbeste Zeit, ידועה גם בשם אקטוס טרגיקוס) היא קנטטה חילונית (רי"ב 106) שהולחנה על ידי יוהאן סבסטיאן באך והיא מיצירותיו הנודעות. הקנטטה מיועדת להלוויות, אם כי היא אינה רקוויאם.
היצירה היא אחת הקנטטות המוקדמות של באך, שאותה הלחין ככל הנראה ב-1708, בעת שהתגורר במילהאוזן, אולי לכבוד הלווייתו של ראש העירייה, כי במשפחת דוכס האזור, לפי חקירותיו של שפיטה, לא אירע שום מקרה מוות באותה תקופה.
נושא
טקסט הקנטטה מורכב מאוסף פסוקים מהברית הישנה ומהברית החדשה וכן ממזמורים נוצריים של מרטין לותר ואדם רייזנר, שהמכנה המשותף לכולם הוא העיסוק במוות ובסופיות. ניכר ההבדל בין השקפת התנ"ך, המבטאת פחד מן המוות, לבין השמחה לקראת המוות בברית החדשה. לעומת "צו לביתך, כי מת אתה" של הנביא ישעיהו, משמיעה הסופרן את קריאת הסיום של חזון יוחנן: "בואה נא, האדון ישו" ובהמשך דברי הנחמה: "בשלוה ובגיל הולך אני מפה". לקנטטה שני חלקים ברורים: חלקה הראשון מציג את השקפת הברית הישנה על המוות, והחלק השני מציג את השקפת הברית החדשה. החלוקה הברורה יוצרת את המבנה הסימטרי של הקנטטה.
סביר להניח שבאך עצמו צירף את טקסט הקנטטה למוזיקה, כי משוררי התקופה לא היו צנועים דיים להסתפק בטקסט מכתבי הקודש בלי להוסיף חרוזים משלהם. בכל מקרה, זהו אחד הטקסטים המושלמים ביותר מבחינה מוזיקלית מבין הטקסטים הקיימים.
מבנה והרכב מבצע
הקנטטה נכתבה עבור הרכב מוזיקלי קטן: הקטעים המרכיבים את הקנטטה מחולקים מסורתית לארבעה חלקים:
הקלטות
מבין הביצועים הידועים של היצירה ניתן להזכיר את ההקלטה של טון קופמן יחד עם תזמורת ומקהלת הבארוק של אמסטרדם מ-1994.
בריל (חברה)
קבוצת בריל מורכבת מהחברה הציבורית "בריל תעשיות נעליים", שנסחרת בבורסה לניירות ערך בתל אביב, והחברות הבנות שלה: "סופר ברנדס", "בריל פאשן", ו"כל נעל סנטר". הקבוצה פועלת בתחום האופנה ועוסקת בעיקר בעיצוב אופנה, ייצור, ייבוא, רכש ושיווק קמעונאי של נעליים, ביגוד ואביזרי אופנה אחרים. הקבוצה משווקת את מוצריה באמצעות רשתות חנויות (בעלת המותגים: "גלי", "סולוג" ו"כל נעל סנטר") שהיא מנהלת ומפעילה ישירות או על ידי זכיינים, וכן במכירה ישירה וסיטונאית של נעליים ומוצרי הלבשה לחנויות, לרשתות קמעונאיות ולמוסדות שונים בישראל, בעיקר למשרד הביטחון.
בריל היא חברה בורסאית שנמצאת בבעלות משפחת בוסקילה, משפחת גנזי, פסגות, דש, הראל והציבור. היא בעלת רשת הנעליים גלי המחזיקה 74 סניפים, רשת בגדי הילדים סולוג המפעילה 25 סניפים, וכן מנהלת את מחלקות ההנעלה במשביר לצרכן ב-22 סניפים. כמו כן מייצרת החברה את הנעליים הצבאיות עבור צה"ל ומשווקת לנקודות המכירה את המותגים האש פאפיס, קטרפילר ובריל.
בשנת 2010 רכשה בריל תמורת 16 מיליון שקל מקבוצת סקאל את חברת סופר ברנדס המשווקת את המותגים ניין ווסט, איזי ספיריט ואן קליין. וכן את רשת "כל נעל סנטר" רשת נעליים לכל המשפחה המחזיקה ששה סניפים. מחזור המכירות של בריל בשנת 2009 עמד על 341 מיליון שקל. בנוסף, מחזור המכירות של סופר ברנדס עומד על 60 מיליון שקל ושל חברת SPN, שמייצגת את המותג נאוטיקה בישראל, בה שותפה בריל ב-50% עם סקאל, עומד על 50 מיליון שקל.
בעלי עניין
בעלי השליטה בקבוצה הם אליעזר בוסקילה ומשפחת גנזי. יהודה אלבז מכהן כמנכ"ל החברה.
מקום תחת השמש (ספר)
מקום תחת השמש הוא ספר משנת 1995 מאת בנימין נתניהו, אז ראש האופוזיציה ויו"ר תנועת הליכוד, ולימים ראש ממשלת ישראל. בספרו מציג נתניהו מנקודת מבטו כשגריר ישראל באו"ם לשעבר את משנתו המדינית בסוגיית הסכסוך הישראלי-פלסטיני.
בזמן יציאת הספר לאור תהליך אוסלו היה בעיצומו, והספר אפשר לנתניהו שנחשב לאחד המתנגדים החריפים ביותר להסכמים אלו, להבהיר את עמדותיו בצורה ברורה ביותר.
הספר מבוסס ברובו על ספר אחר של נתניהו, "A Place Among the Nations", שנכתב בשנת 1994 בארצות הברית.
תוכן
נתניהו נותן בספרו זה סקירה היסטורית מדינית מפורטת על יחס עמי העולם לציונות מראשית דרכה ועד לזמן כתיבת הספר. הוא מציג בתחילה את היחס האוהד של עמים רבים לציונות ויעדיה, ולאחר מכן כיצד תעמולה אנטי ציונית הצליחה להפוך את האהדה הזאת שלה זכתה הציונות בראשית המאה ה-20 להתנגדות שיטתית בסופה.
אצבע מאשימה במיוחד מפנה נתניהו אל הבריטים והערבים כגורמים הדומיננטיים ביותר להשנאת הציונות על הקהילה הבינלאומית. בנוסף לבריטים מאשים נתניהו בספרו גם את הנהגת הציונות שהפגינה לטענתו חולשה כלפי התעמולה האנטי ציונית, ומאשים במיוחד חוגים בשמאל שאף קיבלו את התעמולה הזאת ומאוחר יותר כבשו עמדות מפתח בהנהגה הציונית.
נתניהו מדגיש שאסור שמדיניותה של מדינת ישראל תותנה בהסכמת הערבים, ומזהיר כי אם תנהג כך תחדל מדינת ישראל מלהתקיים. לדעתו רוב ההנהגה הערבית בשנות ה-90 של המאה ה-20 עדיין סירבה להשלים עם הציונות ועצם קיומה של מדינת ישראל כמדינה יהודית.
לטענתו, ההתקדמות הערבית לקראת ישראל בשנות כתיבת הספר (שפורסם ב-1995) היא תוצאה של ניצחון ישראל במלחמת ששת הימים: "ההכרה שהערבים לא יוכלו לנצח את ישראל בגבולותיה המורחבים הולידה שתי תפיסות שונות בעולם הערבי. התפיסה האחת גרסה שיש להשלים, לפחות דה פקטו, עם קיומה של ישראל, ובסופו של דבר לפתוח עמה במשא ומתן לשלום. תפיסה זו הביאה, בין השאר, להתפייסות ההדרגתית של ירדן עם ישראל, שבסופה נחתם חוזה שלום רשמי בין שתי המדינות".
אולם במקביל ובעקבות ההכרה הערבית כי בשלב זה שבו מדינת היהודים בעלת כוח צבאי משמעותי, עוצמה כלכלית ובעלת גבולות בני הגנה אינה ניתנת להשמדה, התפתחה גם תפיסה שונה בתכלית, כי צריך קודם להעלים לפחות חלק מההישגים של המדינה הזו כדי להגיע אל היעד. "אם אי אפשר להשמיד את ישראל בגבולותיה הנוכחיים, צריך להחזיר אותה תחילה לגבולות הצרים שקדמו למלחמת ששת הימים, ולאחר מכן לחדש מגבולות אלה את מתקפת ההשמדה על המדינה היהודית".
נתניהו מייחס תפיסה זו ליאסר ערפאת שעמד בשעתו בראשות תנועת פת"ח וארגון אש"ף, ומוכיח זאת בעזרת הפנייה לאימוץ תוכנית השלבים. לכן נתניהו תוקף בחריפות את ממשלת רבין ומתכנני הסכמי אוסלו. "מתוך התעלמות תמוהה מן היעד הסופי המוצהר של אש"ף, עשתה ממשלת ישראל יד אחת עם ערפאת בהסכם אוסלו ב-1993, ואימצה למעשה את השלב הראשון ב'תוכנית השלבים' שלו...".
לטענתו מתכנני הסכם אוסלו מתעלמים מהמציאות החברתית מדינית של המזרח התיכון שבו השנאה ליהודים והקנאות עדיין שולטות.
עם זאת, נתניהו בטוח כי ישראל תוכל עם הזמן לטפח יחסים עם חלקים נרחבים מהעולם הערבי, אולם בתנאי כי יחסים אלה יבואו בכפיפה אחת עם נחישות העם היהודי לעמוד על זכויותיו בארץ ישראל ועמידה על האינטרסים החיוניים למדינת ישראל. "טיפוחה של תודעתנו הלאומית הוא אפוא שייקבע את גורל המאבק המתמשך בינינו לבין העולם הערבי, הוא שיבטיח את עתיד האומה גם לעת שלום...".
Rockstar 101
Rockstar 101 (בעברית: כוכב/ת רוק 101) הוא שיר של הזמרת ריהאנה בהשתתפות הגיטריסט הבריטי סלאש מלהקת גאנז נ' רוזס. ב-18 במאי 2010 יצא השיר כסינגל החמישי מאלבומה הרביעי, Rated R. את השיר כתבה ריהאנה יחד עם המפיקים דה-דרים וטריקי סטיוארט והוא הופק ווקאלית על ידי מייקבה רידיק. גרסת האלבום של השיר היא היפ-הופ, בעוד הרמיקסים לשיר כוללים דאנס, דאבסטפ ומוזיקה אלקטרונית. חלק מהרמיקסים נעשו על ידי דייב אודה ומארק פיצ'יוטי.
הביקורות לשיר היו מעורבות, חלק מהמבקרים שיבחו את התעוזה של ריהאנה בשיר ואילו אחרים מתחו ביקורת על הטון התוקפני שלה. השיר לא זכה להצלחה רבה והגיע למקום ה-64 בארצות הברית, אך במצעד הדאנס קלאב הצליח להגיע למקום השני. על מנת לקדם את "Rockstar 101", ריהאנה ביצעה אותו בתוכנית "אמריקן איידול" ואף בסיבובי ההופעות "Last Girl on Earth" ו-"Diamonds World Tour". הווידאו קליפ לשיר בוים על ידי מלינה מצוקס ובו נראית ריהאנה מתחזה לסלאש.
רקע וכתיבה
ריהאנה כתבה את השיר ביחד עם מפיקיו, דה-דרים וטריקי סטיוארט והקליטה אותו באולפני סרניטי סאונד בלוס אנג'לס, קליפורניה, אולפני דה בום בום בברבנק קליפורניה ואולפני טרינגל סאונד באטלנטה, ג'ורג'יה. ג'ייסן ג'ושוע היה אחראי על המיקסינג בעזרתו של ג'יאנקרלו לינו, בעוד שההפקה הווקאלית נעשתה על ידי מייקבה רידיק. ההנדוס המוזיקלי של השיר נעשה על ידי מרקוס טובאר, בריאן "בי-לאב" תומאס, אנדרו ויפר וכריס "טק" א'ורין בעזרתו של פאט ת'ראל. השימוש בגיטרה בשיר נעשה על ידי טים סטיוארט בעוד מונטה ניובל ביצע עריכות נוספות. בנוסף לכך, כולל "Rockstar 101" קטע גיטרה של הגיטריסט סלאש מלהקת הרוק גאנז נ' רוזס.
השיר הופץ כסינגל הרביעי מהאלבום הרביעי של ריהאנה (וכסינגל חמישי בארצות הברית). הוא נשלח לתחנות הרדיו הקצביות והאורבניות ב-18 במאי 2010, ולתחנות הרדיו האוסטרליות ב-19 ביולי 2010. בארצות הברית השיר הופץ כמיני-אלבום רמיקסים דרך האתר Masterbeat.com ב-2 ביוני 2010 ולאייטונס ב-13 ביולי. ממלכה המאוחדת המיני-אלבום הופץ דרך אמזון ב-29 ביוני 2010. הרמיקסים נעשו על ידי די ג'יים ומפיקים שונים.
הרכב מוזיקלי
"Rockstar 101" הוא שיר מסוג גראנג' קראנק והיפ-הופ באורך של 3:58 דקות. הוא כולל סולו גיטרה של הגיטריסט סלאש מלהקת הרוק גאנז נ' רוזס. על מנת לבצע את השיר, ריהאנה משתמשת בקול בס ונמוך יותר ממה שהיא נוהגת לבצע את שאר שיריה. מבחינה לירית, השיר מתאר את חייו של כוכב רוק.
מיקומים במצעדים
השיר עשה את הופעת הבכורה שלו במצעד שירי הדאנס קלאב במקום השני ונשאר במצעד במשך 14 שבועות. במצעד השירים הדיגיטליים של ארצות הברית הגיע למקום ה-28 בלבד ויצא מהמצעד לאחר שבעה שבועות בלבד. במצעד הבילבורד האמריקאי הגיע למקום ה-64 בלבד ויצא מהמצעד לאחר חמישה שבועות, אם כי במצעד שירי ה-R&B/היפ-הופ הדיגיטליים הגיע בשיאו למקום העשירי. באוסטרליה הגיע בשבוע הראשון למקום ה-50 ולאחר שבוע הגיע למיקום השיא שלו, המקום ה-24 ונשאר שם במשך שישה שבועות.
רקע
הקליפ בוים על ידי מלינה מצוקס באפריל 2010 שביימה בעבר לריהאנה את הקליפים עבור "Hard" ו-"Rude Boy" ונערך על ידי נביל מצ'י אשר היה עורך של הקליפים "SOS" ו-"Umbrella", של ריהאנה עצמה. ב-19 במאי 2010, ריהאנה פרסמה הצצה לקליפ באורך 30 שניות לאינטרנט וב-25 במאי 2010 הקליפ הועלה במלואו לערוץ ה-Vevo שלה.
הרכב
הקליפ כולו צולם בשחור-לבן ומראה את ריהאנה בסצנות שונות כדוגמת הסצנה בה היא מנפצת גיטרה חשמלית, שרה עם להקת הרוק, לבושה בבגד גוף שחור ומביטה למצלמה. באחת מהסצנות, ריהאנה מתחפשת לסלאש, שאמר בריאיון ל-MTV: "הקליפ יותר טוב כשהיא מגלמת אותי, ולא אני מגלם את עצמי, היא בקלות העבירה את המסר של השיר בלי צורך לצרף אותי לקליפ". בנוסף, המתופף של בלינק-182, טרוויס בארקר, מופיע בקליפ כמתופף בלהקת הרוק של ריהאנה.
הופעות חיות
ריהאנה ביצעה את השיר לראשונה ב-7 באפריל 2010 בתוכנית "אמריקן איידול". בנוסף, ביצעה אותו גם בסיבובי ההופעות שלה "Last Girl on Earth" ו-"Diamonds World Tour".
ביקורות
לארי קרול מ-MTV כתב על הופעתה ב"אמריקן איידול" והצהיר כי: "היקף היכולת של ריהאנה לנגן בגיטרה היה מוגבל לניגון באצבע אחת על אחד המיתרים", אך קרול גם החמיא למופע עצמו וכתב: "שהכתפיים בתלבושת שלה היו ענקיות כמו נוכחותה על הבמה". בהמשך לכך, הוא ציין כי בחצי מהשיר היא דיברה ושרה רק בחצי אחר ממנו. מבקר אחר מ-MTV הממלכה המאוחדת, הסכים עם קרול וכתב כי: "במחצית המופע ריהאנה לקחה גיטרה שחורה בצורת V אך אי אפשר להיות בטוחים שהיא באמת ניגנה עליה". קארין גאנז מרולינג סטון שיבחה את הביצועים הקוליים של ריהאנה, וכתבה "אם הכללים של כוכבי רוק הם 'ללמד את עצמך לבחור שקופיות', 'בגדים הדוקים' ו'אש', אז ריהאנה שמה לב לשיעורי ה"רוקסטאר 101" שלה אחרי הכול".
כתבת מדיילי מייל אמרה כי "ריהאנה הציגה את הצד התחרותי שלה במהלך הופעתה ב"אמריקן איידול" לאחר שליידי גאגא הציגה סטנדרטים גבוהים כל כך". ביל לאמב מ-About.com היה ביקורתי כלפי ההחלטה של ריהאנה לבצע את השיר ב"אמריקן איידול". הוא ציין כי על פי דיווחים ריהאנה הייתה אמורה לבצע את השיר "Te Amo" בתוכנית וטען שהשיר הוא "אחד השירים החלשים באלבום ולא סתם הוא קטע את רצף השירים שהגיעו לעשירייה הפותחת". קליי קין מ-BET התייחס להופעתה בסיבוב ההופעות "Last Girl on Earth" והצהיר: "מגיע לריהאנה מחיאות כפיים על כך שעשתה משהו שונה שרחוק מלהיות פופ סטנדרטי".
השיר קיבל ביקורות מעורבות. בריאן לינדר מ-IGN שיבח אותו וכתב "זה עובד למעשה, אף על פי שנשמע שלא בהתחלה". אמילי טרטנלה מ-PopMatters כינתה אותו כ"ברירת מחדל מבריקה". אליבהי מאלון מ-NME כתב "שריהאנה שרה עם "סוואגריות" בשיר שזה משהו שללא ספק יש לה". ניל מק'ורמיק מדיילי טלגרף חשב שהשיר הוא בין השירים המעטים באלבום שיש בהם מהשורשים הקאריביים של ריהאנה. אן פאוורס מלוס אנג'לס טיימס ביקרה את ההחלטה לשתף את סלאש בשיר וכינתה אותו כ"במחשבה שנייה" ו"כי היא בהחלט הייתה יכולה להסתדר בלי סמל הרוק האולטימטיבי". ריצ'ן דומבל מפיצ'פורק כתב כי: "השיר בדומה לשירים אחרים באלבום נשמעים מיושנים ואילו סלאש מוסיף לשיר משהו קול". אלכס פטרידיס מגרידאן כתב ביקורת שלילית על השיר בה הוא ביקר את ההחלטה של ריהאנה לעשות שיר בז'אנר של רוק כבד.
Cloak and Dagger
Cloak and Dagger (בתרגום חופשי לעברית: גלימה ופגיון) הן דמויות בדיוניות המופיעות בחוברות הקומיקס ביקום מארוול קומיקס. דמויותיהן הופיעו לראשונה בחוברת Peter Parker, The Spectacular Spider-Man #64 ממרץ 1982, ונוצרו על ידי הכותב ביל מנטלו והמאייר אד האריגן.
Cloak and Dagger הם האלטר אגו של טיירון "טיי" ג'ונסון וטנדי בואן. השניים נפגשו כאשר היו בני נוער ונמלטו מביתם. בעודם חיים ברחוב הם נתפסו על ידי מדען שעשה ניסויים בסמים מיוחדים על בני נוער ללא בית. כתוצאה מהסמים שהם קיבלו הם פיתחו כוחות על. Cloak הוא בעל היכולת להתחבר לממד האופל, כמו גם יכולת טלפורטציה ושינוי מצב צבירה. ל-Dagger יש אפשרות ליצור "פגיונות" מאור אשר מרוקנים את אנרגיית החיים מאנשים, ובמקביל גם לרפא אנשים מהתמכרויות שונות.
במהלך השנים נעשו מספר ניסיונות להריץ סדרה מיוחדת של הצמד, אולם עקב היקף מכירות נמוך לא התאפשר הדבר. הצמד הופיע בהופעות אורח בסדרות נוספות של מארוול, בהם Runaways. Cloak הופיע לבדו בקשת הסיפור "בית אם" כחבר תנועת מחתרת תת-קרקעית. במהלך מלחמת האזרחים שניהם היו מהראשונים שהצטרפו אל קפטן אמריקה במחתרת נגד רישום גיבורי על. הצמד הופיע באירוע הקרוס-אובר "אקס-מן: אוטופיה" בין קבוצת האקס-מן לקבוצת האוונג'רס האפלים וכן היה חבר בקבוצת אקס-מן האפלים של נורמן אוסבורן. לאחר מכן הם גרו זמן מה על האי אוטופיה כחלק מהאקס-מן, אך עזבו לאחר שבדיקות מקיפות הוכיחו שהם למעשה אינם מוטנטים כפי שנטען בעבר.
סדרת לייב אקשן, המתרחשת ביקום הקולנועי של מארוול ומבוססת על הדמויות, עלתה לשידור ברשת Freeform במהלך שנת 2018. את דמויותיהם של Cloak and Dagger מגלמים השחקנים אודרי ג'וזף ואוליביה הולט, בהתאמה.
פגישה, קבלת כוחות-העל
טיירון "טיי" ג'ונסון וטנדי בואן נפגשו בניו יורק לאחר שברחו מביתם. טיירון היה יליד בוסטון בעל בעיית גמגום, וברח כשלא הצליח להציל את חברו מדריסה בגלל גמגומו. טנדי בואן נולדה באוהיו לאם דוגמנית עשירה, וברחה מביתה היות שאמה הייתה עסוקה מדי בקריירה שלה ובחייה החברתיים. כאשר ארנקה של טנדי נגנב, טיירון החזיר לה אותו והם פתחו מערכת יחסים רומנטית. כאשר טנדי הנאיבית הסכימה להצעתם של אנשים מסתוריים למקלט, טיירון הזהיר הלך להגן עליה. הם נלקחו לכימאי הפושע סימון מרשל, שפיתח הרואין סינתטי עבור משפחת הפשע מאגיה של סילברמיין, וזאת כדי שישמשו כנבדקים. טיי וטנדי שרדו את הניסוי וברחו, וגילו כי פתחו כוחות על - טיי נהפך לדמות חשוכה ולקה ברעב מוזר, שהוקל בנוכחותה של טנדי, שנעשתה זוהרת. הם גילו כי טיי מסוגל לבצע טלפורטציה, לשנות את מצב צבירת גופו ולהתחבר לממד כוח האופל, וכי טנדי מסוגלת ליצור פגיונות אור, שמלבד כוחם המזיק מסוגלים לרפא ולטהר אנשים מהתמכרויות. טיי החל ללבוש גלימה כדי להסתיר את עצמו, והם החלו להילחם בפושעים כ-Cloak and Dagger.
הם צדו והרגו את סימון מרשל ואנשיו, ובכך נפגשו לראשונה עם ספיידרמן. הם הרגו את ראש המאגיה סילברמיין ונלחמו בו כאשר קם לתחייה כקיבורג, ועזרו לספיידרמן לסכל את ניסיון ההתנקשות של המעניש בקינגפין. כאשר פעילותם החלה לפגוע בסחר בסמים, כמה סוחרים חטפו את חברי קבוצת המוטאנטים החדשים וניסו לשלוט בהם בכך שהזריקו להם את הסמים שהעניקו לטיי וטנדי את כוחותיהם. טיי וטנדי אבדו את כוחותיהם זמנית לסאן-ספוט ווולפסביין, עזרו לספיידרמן להציל את המוטאנטים החדשים החטופים וסירבו להצעתם להצטרף לאקס-מן. טיי וטנדי המשיכו להילחם בסילברמיין והמאגיה, וטנדי סירבה לבקשתו של הקינגפין שתרפא את אשתו.
טיי וטנדי התיידדו עם קבוצת פאוור פאק וסייעו למוטאנטים החדשים, בחוברת בה לראשונה נכתב הרעיון כי הם מוטאנטים וכי הסמים הפעילו את כוחותיהם. הם נפגשו עם הביונדר במהלך המלחמות הסודיות השניות, נפגשו עם שוטר לשעבר שקיבל כוחות-על מהסמים שקיבלו ובדוקטור דום בלטבריה. Cloak עזר לדוקטור סטריינג' נגד אקסטזי ושניהם עזרו לו בקרב נגד נייטמר.
קרוס-אוברים
טנדי אחוזה בידי שד, שהכריח אותה להילחם בטיי ובקבוצת אקס-פקטור וגרם לה לעיוורון זמני. הצמד השתתף באירוע הקרוס-אובר "מעשים של נקמה" כשעזר לאוונג'רס בהבסת קבוצת "התאספות הרשע" (ג'סטר השני, הידרו-מן, רובוט של הענק הירוק, חייל מיחידת ההאלקבאסטרס והצמד פנריס). טיי פגש את אחותו התאומה ללא ידיעתו והצמד נלחם בשד, אשר כוחותיהם היו חתיכות מנשמתו שביטלו את כוחותיהם המוטאנטיים הראשוניים. הם השתתפו באירוע הקרוס-אובר "אטלנטיס תוקפת", וזאת כאשר טנדי נבחרה לשמש כאחת משבע כלותיו של האל סת לצד ג'ין גריי, סטורם, אנדרומדה, האישה הבלתי-נראית, מכשפת השני והענקית הירוקה, וטיי עזר לגיבורי-העל נגד סת.
טיי וטנדי שיחקו תפקיד באירוע הקרוס-אובר "כפפת האינסוף". כאשר תאנוס השתמש בכוח כפפת האינסוף כדי להרוג מחצית מאוכלוסיית החיים ביקום מארוול, טנדי נהרגה וטיי הצטרף לכוח המשימה של אדם וורלוק נגד תאנוס. הוא גרר את תאנוס לממד הכוח האפל, אך נהרג כשתאנוס פוצץ אותו מבפנים עם כוח הכפפה והשאיר ממנו שאריות מגלימתו. האירועים שוכתבו והצמד קם לתחייה כאשר נביולה השתמשה בכפפה כדי לבטל הכל. במהלך הקרוס-אובר "מקסימום קטל" (Maximun Carnage), טיי וטנדי עזרו לספיידרמן, החתולה השחורה, קפטן אמריקה, איירון פיסט, נייטווץ', דת'לוק, מורביוס, ונום וכוכב אש נגד קרנג', צווחה, הכפיל, דמוגובלין וקאריון במסע הקטל והרצח שלהם. טנדי נהרגה לכאורה בידי צווחה, אך התגלתה חיה ומחלימה בתוך טיי.
אבירי מארוול, Runaways, מלחמת אזרחים
כאשר הופרד מטנדי, טיי לא היה מסוגל לשלוט ברעבו וספג כל פושע שהוא. כשחיפשה אותו בכנסייה, טנדי נפגשה עם האלמנה השחורה והן מנעו שוד כנסייה. דרדוויל הופיע במקום, והציע לשתיהן משימה. הוא צירף אותן לצוות "אבירי מארוול" הלא-רשמי שלו, במהלכו טנדי שיתפה פעולה עם גיבורים כשאנג-צ'י, לוק קייג' ומון נייט. היא פתחה ידידות עם האלמנה השחורה, שהביאה אותה לדוקטור סטריינג' כדי לאתר את טיי. אבירי מארוול וסטריינג' נלחמו בטיי המחוזק והמטורף, ורוב הקבוצה נשאבה לתוך גלימתו. טנדי הצליחה להכניע אותו וגרמה לביטול כוחותיו, ושחררה את חבריה לקבוצה. טיי וטנדי גרו בדירתה של האלמנה השחורה, וכאשר הותקפו בידי מודלי חיקוי אנושיים רצחניים של ניק פיורי, טיי הביס אותם למרות שכוחותיו בוטלו.
מאוחר יותר, רג'ינלד מאנץ התחזה לטיי באמצעות הורמון גדילה מוטאנטי, תקף את טנדי והשאיר אותה בבית חולים. לאחר שנלחם באוונג'רס החדשים, טיי פנה ל-Runaways בעזרה לניקוי שמו, היות שנחשד בתקיפת טנדי. הוא הסביר להם מדוע לא עזרו להם וביקש מהם לשתף פעולה בגלל עברם המשותף כבורחים מהבית, והם עזרו לו נגד מאנץ. במהלך אירועי "מלחמת אזרחים", טיי וטנדי נראו חברים במחתרת האוונג'רס הסודיים של קפטן אמריקה נגד חוק רישום העל-אנושיים. הוא העביר את המחתרת למקומות שונים במקרה הצורך. כאשר העביר אותם למפעל כימי כבקשתם, איירון מן הופיע מלווה בתומכי החוק ותקף אותם. טיי נורה בכדורי הרגעה בידי כוחות S.H.I.E.L.D, וטנדי הובסה בידי ראגנארוק/"תור". הם נכלאו בכלא 42 באזור השלילי ושוחררו בידי האלקלינג משנה-הצורה לקראת הקרב האחרון באזור השלילי, אותו טיי העביר לטיימס סקוור.
פלישה סודית, אקס-מן האפלים ואוטופיה, אי העכביש
טיי העביר את האוונג'רס החדשים של לוק קייג' לגג מגדל סטארק כדי שיגנבו את אחד מהמטוסים כדי להילחם בגזע הסקרול הפולש. הוא נעלם כאשר קייג' הציע לו לעזור להם נגד הסקרול. נורמן אוסבורן פנה לטיי וטנדי כאשר שרפו שדות גידול סמים, והציע להם להצטרף לקבוצת האקס-מן האפלים החדשה שלו. הם התנגדו היות שידעו על עברו של אוסבורן כגובלין הירוק והיות ואינם מוטאנטים, אך הסכימו לאחר שאוסבורן אמר כי הם יוכלו להפוך את מלחמתם בסמים לעולמית וכי המשטרה לא תפריע להם, אך טיי נשאר מודאג.
במשימתם הראשונה באקס-מן האפלים הייתה מעצר מוטאנטים המתנגדים לשלטונו של אוסבורן, בהם סאן-ספוט, הליון ואוולאנש. כאשר אמה פרוסט ונאמור בגדו בצוות, פרוסט הציע לטיי וטנדי להצטרף לאקס-מן האמיתיים, והם הסכימו ובגדו גם הם. כחברי אקס-מן, טיי וטנדי השתתפו בתוכניתם של וולברין, ברוס באנר וסקאאר להרוג את רומולוס. טנדי נחטפת בהוראת רומולוס וטיי משתף פעולה עם וולברין כדי להצילה, וטיי ממשיך לעזור לו. הוא לוכד את רומולוס במימד האופל, אך רומולוס בורח ונלחם בו ובוולברין.
בבדיקות שנעשו בידי דוקטור נמסיס התגלה כי טיי וטנדי אינם מוטאנטים, לאכזבתה של טנדי. היא גילתה שטיי בוגד בה עם ילדה מעברו בשם טיה, אשר מגלה על זהותו הסודית כ-Cloak וחוטפת אותו. טנדי מחליטה לחפש אחרו לאחר שנעדר בעזרת אנול ודוקטור נמסיס, והם מוצאים אותו ואת טיה, המגלה כי יש לה כוחות שטיפת מוח ומשסה אותו בהם. טיה בורחת ומשחררת את טיי, שעוזב עם טנדי את אוטופיה וחוזר לניו יורק כדי לחדש את מערכת היחסים שלהם. במהלך אירועי "אי העכביש", הם נפגשו עם האוונג'רס בדבר מגפת העכבישים במנהטן. כאשר מיסטר נגטיב שמע מנבואה כי רק טנדי מסוגלת להורגו, הוא השחית אותו עם מגעו וגרם לה לקבל את כוחותיו של טיי עם רעבו. טיי, שראה את הסבל אותו היא עוברת, השתמש במגעו של נגטיב כדי לקבל את כוחותיה. טיי השתמש בכוחו על טנדי, והם החליפו כוחות בחזרה.
הערכה (אלגברה)
במתמטיקה, הערכה היא פונקציה המוגדרת על שדה, ומשרה עליו ועל האובייקטים המסונפים לו מבנה נוסף. להערכות יש תפקיד מרכזי בתורת המספרים האלגברית ובגאומטריה אלגברית.
הגדרה
הערכה על שדה F היא פונקציה, כאשר \ \Gamma חבורה אבלית סדורה, המקיימת את האקסיומות הבאות:
חבורת הערכים נקראת חבורת ההערכה. אם ציקלית, ההערכה נקראת הערכה דיסקרטית (מדרגה 1).
אסטריד, נסיכת שוודיה
אסטריד, נסיכת שוודיה (בשוודית: Astrid av Sverige; 17 בנובמבר 1905 - 29 באוגוסט 1935), הייתה אשתו של לאופולד השלישי, מלך הבלגים.
הערכה (אלגברה)
הגדרה
ההערכה מגדירה בתוך השדה את חוג ההערכה, שהוא אכן תחום הערכה, ובפרט תחום שלמות מקומי, ואת אידיאל ההערכה , שהוא האידיאל המקסימלי של , וממילא גם את שדה השאריות. בנוסף לזה, טופולוגיית הסדר של \ \Gamma משרה טופולוגיה על F (הקטנה ביותר שעבורה ההערכה היא פונקציה רציפה), ואיתה את מושג ההתכנסות. יתרה מזו, אם, ובפרט אם ההערכה דיסקרטית מדרגה 1, אז מושרית על השדה מטריקה לא ארכימדית. ממד קרול (הקטן) של חוג ההערכה שווה לדרגה של חבורת ההערכה.
אסטריד, נסיכת שוודיה
ביוגרפיה
אסטריד נולדה ב-17 בנובמבר 1905 בסטוקהולם, לנסיך קרל, דוכס וסטריטלנד, בנו של אוסקר השני, מלך שוודיה ולאינגבורג, נסיכת דנמרק, בתו של פרדריק השמיני, מלך דנמרק. בהגיעה לפרקה הייתה אסטריד מועמדת אפשרית ככלה למספר נסיכים, ביניהם אדוארד, נסיך ויילס, ואולף, נסיך הכתר של נורווגיה, אולם לבסוף התארסה אסטריד בספטמבר 1926 עם לאופולד, נסיך הכתר של בלגיה. ב-4 בנובמבר 1926 התחתנו השניים בסטוקהולם, וב-10 בנובמבר התקיים טקס נוסף בבריסל, ואסטריד קיבלה את התואר "דוכסית בראבנט". אסטריד ולאופולד התגוררו בארמון סטויבנברג, לא רחוק מן הארמון המלכותי בלאקן. אסטריד גידלה את ילדיה בפשטות, ואף הייתה מטיילת עמם בחצר הארמון, שלא על פי כללי הטקס. בעת חתונתם נשארה אסטריד בדת הלותרנית, אך בשנת 1930 המירה את דתה לדת הקתולית.
בשנת 1934 נהרג חמיה אלברט הראשון, מלך הבלגים, במהלך טיפוס הרים, ובעלה עלה לשלטון במקומו כלאופולד השלישי, מלך הבלגים. אסטריד הקדישה את זמנה לעזרה למשפחות נזקקות, ובמהלך המשבר הכלכלי בשנת 1935 אף ערכה מגבית מיוחדת לאיסוף מזון ובגדים למשפחות עניות.
הערכה (אלגברה)
דוגמאות
הפונקציה (כאשר \ \bar{f} הוא המקדם של החזקה הנמוכה ביותר של x ב-f), המוגדרת על פולינומים בשני המשתנים x,y, מגדירה הערכה. באופן כללי יותר, אפשר להרכיב הערכה על הערכה  ולקבל הערכה, כאשר החבורה האחרונה מסודרת לקסיקוגרפית.
אסטריד, נסיכת שוודיה
ביוגרפיה
באוגוסט 1935 נסעו לאופולד ואסטריד לחופשה פרטית בשווייץ, עם שני ילדיהם הגדולים. ב-28 באוגוסט שלחו הזוג את ילדיהם לבלגיה, יחד עם המטפלות שלהם, ולמחרת יצאו לבדם לטיול בהרים. במהלך הנסיעה נהג לאופולד ברכב, ובמהלך ירידה במדרון תלול הרכב החליק מהכביש, ונתקע בעץ אגס. כתוצאה מהפגיעה נהרגה אסטריד, ואילו לאופולד נפצע באורח קל.
הערכה (אלגברה)
דוגמאות
אפשר להכליל את ההערכה ה-p-אדית לכל חבורה אבלית, באופן הבא. תהי A חבורה אבלית המקיימת. נגדיר את הגובה ht(a) של איבר a להיות n המקסימלי כך ש-a\in p^nA. אז. הכללה של הגובה למספרים סודרים מובילה למשפט אולם על המיון של חבורות אבליות מפותלות בנות מניה.
אסטריד, נסיכת שוודיה
ביוגרפיה
מותה של אסטריד גרם לאבל עמוק בבלגיה ובשוודיה, ורשות הדואר הבלגית אף הנפיקה בולים עם דיוקנה בשחור. במקום התאונה בשווייץ נבנתה קפלת הנצחה, והיא הפכה ליעד תיירותי בלגי ושוודי. בשנת 2015 עלו שני נכדיה לשלטון; פיליפ, מלך הבלגים בבלגיה, ואנרי, הדוכס הגדול של לוקסמבורג בלוקסמבורג.
משפחתה
ב-4 בנובמבר 1926 התחתנה אסטריד עם לאופולד השלישי, מלך הבלגים, ממנו נולדו לה 3 ילדים:
הערכה (אלגברה)
הרחבות של הערכות
אם K שדה המכיל את F, הרחבה של ההערכה מ-F ל-K היא הערכה  המסכימה עם \nu על F, כאשר.
כל הערכה אפשר להרחיב: לכל הערכה, ולכל הרחבת שדות K/F, יש הרחבה של ההערכה מ-F ל-K. אי-השוויון היסודי עבור הרחבות של הערכות קובע שאם K/F הרחבה מממד סופי, ו- הן ההרחבות השונות של \ \nu, אז. כביכול, סך כל הגידול בשדות השארית ובחבורות ההערכה חסום על ידי ממד ההרחבה. בפרט, מספר ההרחבות של ההערכה הוא סופי; שדה השאריות של K הוא הרחבה אלגברית של שדה השאריות של F; וחבורת ההערכה של ההרחבה מוכלת ב"השלמה החילוקית".
תהי K/F הרחבה סופית של שדות, ותהי \nu הערכה של F שיש לה הרחבה יחידה ל-K. במקרה זה,, כך שהגידול בשדה השאריות והגידול בחבורת הערכים באים זה על חשבון זה. המקרים הקיצוניים ראויים לכינוי נפרד. תכונות אלה הן טרנזיטיביות: אם, עם הרחבה יחידה של הערכה מ-F ל-E, אז E/F בלתי מסועפת אם ורק אם K/F ו-E/K בלתי מסועפות; ו-E/F מסועפת לחלוטין אם ורק אם K/F ו-E/K מסועפות לחלוטין.
הערכות בהרחבות גלואה
תהי K/F הרחבת גלואה, כאשר F שדה עם הערכה \nu. חבורת גלואה של ההרחבה, שנסמן ב-, פועלת טרנזיטיבית על ההרחבות של \nu ל-K; נסמן אחת מהן ב-\omega. הרחבת השדות משרה שרשרת קנונית של תת-חבורות, המוגדרות באופן הבא:
הערכות הנזליות
הערכות המקיימות את הלמה של הנזל והכללות שלה נקראות "הערכות הנזליות". הערכה של F היא הערכה הנזלית אם היא מקיימת את התכונות השקולות הבאות: מן ההגדרה נובע שהרחבה של הערכה הנזלית, גם היא הנזלית. משתי התכונות האחרונות נובע שהנזליות היא תכונה של חוג השלמים.
לדוגמה, הערכה דיסקרטית שלמה היא הנזלית. הנזליות היא הכללה של מושג השלמות, החל רק על הערכות דיסקרטיות. הרכבה של הרחבות הנזליות היא הנזלית.
מחרוזת (מוזיקה)
במוזיקה, ובפרט במוזיקה פופולרית, מחרוזת (באנגלית: Medley) היא יצירה המורכבת מחלקי שירים המבוצעים בזה אחר זה ולפעמים חופפים זה את זה. רוב המחרוזות מורכבות משירים ולא מקטעי כלי. ממחרוזת שהיא סדרת רמיקסים נקראת מגה-מיקס (באנגלית: Megamix). לעיתים קרובות מורכבת המחרוזת משירים שיש ביניהם קשר כלשהו.
מחרוזת הוא צורת הפתיחה הנפוצה ביותר להפקות תיאטרון מוזיקלי.
במוזיקה הלטינית, מחרוזות ידועות כפוטפוריס או מוסייקוס.
דידקטיות
דידקטיות הוא מונח המתאר חינוכיות יתרה, הבלטה של איכויות לימודיות או הדרכתיות.
מקור המונח הוא במילה διδακτικός (נהגה didaktikos) ביוונית עתיקה אשר מציינת למידה מתוך סקרנות ועניין. במאה ה-19 המונח החל לשמש כביקורת על עבודות בהן המסר או המידע החינוכי היה מוגזם ואף בא על חשבון הנאת הקורא.
דידקטיות באומנות
אמנות דידקטית פירושה אמנות שמבדרת או שמדריכה. מחזה דידקטי, למשל, שימש להעברת רעיון מוסרי או אמת נעלה, אשר לרוב בא לידי ביטוי במוסר השכל. מוזיקה דידקטית, למשל, שימשה ללימוד סולפג'.
דוגמאות ליצירות דידקטיות:
Fallout 4
Fallout 4 (קרי: פולאאוט 4; בתרגום חופשי לעברית: "נשורת גרעינית 4") הוא משחק וידאו מסוגת פעולה-תפקידים, מסוג עולם פתוח שפותח על ידי Bethesda Game Studios ומופץ על ידי Bethesda Softworks. המשחק הוא המשחק החמישי בסדרת משחקי Fallout, ויצא לאור ב-10 בנובמבר 2015 לפלטפורמות המחשב האישי, PlayStation 4 ו-Xbox One. המשחק, המתרחש בעתיד חלופי פוסט-אפוקליפטי בו ארצות הברית נחרבה במלחמה גרעינית 200 שנה קודם לכן, סובב סביב דמותו של "השורד היחיד" (The Sole Survivor) אותו מגלם השחקן, שהתעורר לאחר הקפאה קריוגנית של 210 שנה כדי למצוא את בנו שנחטף בידי דמויות מסתוריות.
משחקיות
המשחקיות בפולאאוט 4 דומה למשחקיות של פולאאוט 3 אך מזכירה גם את זו של סקיירים. המשחק מציע מצלמת גוף ראשון שניתן להחליפה במצלמת גוף-שלישי, אך יותר מושכת הכוללת מערכת שריון המחולקת לכל חלקי הגוף, בניית בסיס, מערכות דיאלוג דינאמיות, מערכת קראפטינג שמשתמשת בכל חפץ שניתן ללקט בעולם ואפשרויות נוספות. אויבים כמו חולדות מוטנטיות, ריידרים, סופר-מוטנטים, דת'-קלאב ו־Feral ghouls גם יופיעו במשחק יחד עם "דוגמיט", הכלב הנאמן מהמשחקים הקודמים, שהפך לבן אלמוות.
השחקן יכול לשוטט בחופשיות ברחבי עולם המשחק, ואם נקלע לשיחה עם דמות הוא יכול לעזוב אותה בכל רגע. המשחק מציע מעל 50 כלי נשק שונים, ביניהם כלי נשק קליעיים, רובי לייזר, רובי פלזמה ואף נשק גרעיני, אותם ניתן לשפצר במעל ל-700 דרכים עד לרמה של יצירת נשק שונה: כך לדוגמה, אקדח מאולתר פשוט יכול, באמצעות המיומנויות המתאימות והחפצים הדרושים, להפוך לרובה אוטומטי רב עוצמה או לנשק צלפים. ניתן גם לשדרג את השריון הממונע בדרך דומה ולהוסיף לחלקיו תכונות שונות ואף עיצובים שונים. תכונה חדשה שנוספה למשחק היא שימוש בתחנות עבודה (Workshops) כדי ליצור מבנים ואף להקים התיישבות, ועל השחקן לתחזק אותה על ידי הבאת אנשים, דאגה לצרכיהם ובניית אמצעי הגנה. תכונות נוספות שחזרו למשחק הן אביזר ה־Pip-Boy שדרכו השחקן יכול לקבל מידע על דמותו, לקבל גישה לחפצים שלו, לעקוב אחרי משימות ולהיעזר במפת העולם. גם מערכת ה־V.A.T.S חזרה: תוך שימוש ב־V.A.T.S, קרב בזמן אמת מושהה. פעולות שונות עולות נקודות פעולה, להגביל את פעולותיו של כל לוחם בתורו, והשחקן יכול להתמקד באזורי גוף ספציפיים להתקפות כדי לגרום פציעות ספציפיות; יריות בראש יכולות לשמש להרג מהיר או מסנוור, יכולה להיות ממוקדות ברגליים כדי להאט את האויבים, ניתן לנטרל את היריבים על ידי ירי בנשק שלהם, השימוש ב־V.A.T.S גם מבטל את רוב האלמנטים של גוף הראשון והשחקן גם לא מסוגל לזוז.